Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Lánckerekek le- és felszerelése 
A lánckerék-szerelés nem egy nehéz feladat és számottevő szerszámigénye sincs. Viszont van benne néhány 


olyan momentum, amit ha nem ismersz, akkor irdatlan mennyiségű szívásban lesz részed és sehogy sem fog jól 
működni a rendszer. 

Alapvető tézis, hogy lánckereket cserélni olyan hajtóművön lehet és érdemes, melynek cserélhetőek a 
lánckerekei. Az első probléma, amit sokan benéznek, hogy bizony lehet kapni szép számmal olyan 
hajtóműveket, melyek úgy néznek ki, MINTHA cserélhetőek lennének a lánckerekei, de valójában nem azok, 
vagy csak részlegesen azok. Ez is itt. Kívülről nézve olyan mintha... 

.... de aztán belülről szemlélve rájöhetsz, hogy bár a két nagyobb lánckereket valóban le lehet bontani, de a 
középső lánckerék úgy van kiképezve, hogy egyben az tartja a legkisebbet is, ami viszont szegecselve van... 
Ergó tutira nem fogsz tudni ilyet beszerezni, ha pótolni szeretnéd. Ebből a hajtóműből - ha le szeretnéd cserélni 
a lánckerekeit-, akkor már csak 2x9-es vagy 2x10-es rendszert tudnál építeni, de aki 2x10-ezik, az meg nem 
négyszögezik... 


Szóval, ha rendes hajtóművet (Shimano) vettél, akkor mind a 3 lánckereket külön-külön le tudod szedni, és 
ezek utólag beszerezhetők is (szintén Shimano). A lánckerekek felszerelésénél egy nagyon fontos dologra kell 
figyelni, hogy bár a 4 furat szimmetrikusan helyezkedik el (kivéve új Dura-Ace és Ultegra), de valójában a 
lánckerekek pozíciója fix. Mindegyiken van egy ilyen kis belső fül, aminek egy vonalba kell esnie a hajtókarral, 
mert ezen lánckerekek váltási pontjait egymáshoz igazították, így, és csak így nyújtják a tökéletes váltási 
élményt. Ha a középsőt elforgatod a nagyhoz képest, már nem fog jól működni. A kicsi helyzete nem annyira 
kardinális, ezzel kevésbé kell foglalkozni. 


Dupla lánckerekes hajtóművek bontásánál a csavar hosszra és típusra kell figyelni leginkább. Az ehhez hasonló 
könnyű hajtóműveket gyakran szerelik alu vagy torx csavarokkal. Az alu csavarokkal kicsit finomabban kell 
bánni, a Torx már terhelhetőbb, viszont ott sem kell elkövetni azt a hibát, hogy megszokásból, lendületből tolja 
bele az ember az 5-ös imbuszt. 


A beragadt, összeszorult lánckerekek oldását segíti elő ez a kis szerszám, amivel meg lehet akadályozni a csavar 
elfordulását is. 


Csak bele kell szorítani a belső oldali csavar két nútjába és garantáltan sokkal könnyebben fog oldódni a kötés. 

A hajtóművek rögzítő füleinek vastagsága csak részben fix érték, viszont ezt senki nem adja meg. Általában 
nem célszerű eredetileg 8-as karra 10-es lánckerekeket rakni, vagy viszont. A 8-9-es rendszerek között van 


átjárás. 


A dupla lánckerekes hajtóművekhez 8,5 mm hosszú csavaranyák járnak, mivel ez belemegy mindkét 
lánckerékbe, stabilizálva ezzel a kapcsolatot. Ilyet használj hozzá. 


Ha Single Speed hajtóművet építesz, akkor nem csak hogy elég, de egyenesen kötelező a rövidebb 6,5 mm-es 
lánckerék csavarokat használnod, mert különben nem bírod rögzíteni a lánckereket, mert a két csavarfej 
felfekszik egymáson, még mielőtt összezárnák a lánckereket a hajtókar fülével. Ha ilyen, mint a képen, hogy 1 
mm-el bentebb van, akkor nincs gond. Egysebire ez a jó verzió. 

Egy sebességes gépen két dologgal is játszhatsz. Egyrészt a lánckerék elhelyezkedése a fülön, ami lehet kívül, 
vagy belül, a szerint, hogy mi illik jobban a minél egyenesebb láncvonalhoz. Egysebességes hajtóművön sokkal 
jobban el lehet koptatni egy lánckereket, mint egy váltós gépen, sőt... 

Ha már nagyon elkopott, akkor meg is fordíthatod, így helyből kapsz egy zsír új lánckereket. Persze nem csak a 
fül másik oldalára lehet átfordítani, rakhatod ugyanoda is, ahol volt. 


Single Speed vagy egy tányéros verzióban a csavarok forgatásával is játszhatsz, bár ennek inkább már csak 
amolyan szépészeti dekorációs jellege van. 


A jobb minőségű SS lánckerekeket többnyire asszimmetrikusra csinálják, így ha megfordítod, akkor pár mm-t 
tudsz játszani a láncvonal totál egyenesbe állításával is. 


A legolcsóbb acél lánckerekeknél erre többnyire nincs lehetőség. 

Lánckereket szerelni egyszerű, de egy ilyen kis alkalmatosság nagyban megkönnyíti a beragadt dolgok 
kezelését. 

Ide kattintva tudsz szerszámot beszerezni a lánckerekek szereléséhez! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


